EkBass/fiwiki-20250220-pages-articles huggingface dataset:
Heinkel He 59

Heinkel He 59B-2 oli saksalainen merilentokone. ==Tausta== Ernst Heinkel alkoi vuonna 1930 kehittää Saksan laivastolle meritoimintakonetta, joka Versailles’n rauhansopimuksen ehtojen vuoksi tehtiin näennäisesti siviilikoneena. Ensilento tapahtui syyskuussa 1931.Suomen Ilmavoimien lentokoneet 1939-72, 1977: s. 5 ==Tekniikkaa== Kone oli kaksitasoinen ja -moottorinen (BMW VI-moottorit, jonka teho oli 660 hv) meritoimintakone. Koneessa oli ohjaajan lisäksi etu- ja taka- ampujat. Kaikkiaan konetta valmistettiin 140 kappaletta vuoden 1938 alkuun mennessä. ===Tekniset tiedot=== * Kärkiväli 23,7 metriä * Pituus 17,4 metriä * Korkeus 5,8 metriä * Tyhjäpaino 5 000, lentopaino 9 100 kg Suoritusarvot * Huippunopeus 220 km/h merenpinnan tasolla * Lakikorkeus 3 500 metriä * Lentomatka 950 km Aseistus * neljä 7,92 mm konekivääriä ==Käyttö Suomessa== Suomen ilmavoimat vuokrasi Saksasta neljä He 59B-2-konetta. Ne lennettiin Suomeen 11. elokuuta 1943. Kaksi maalattiin Suomen ilmavoimien väreihin ja sai tunnukset HL-59 ja HL-60. Koneet olivat Arado Flugzeugwerke A.G.:n valmistamia. Koneita käytettiin kaukopartioiden kuljettamisessa neljän kuukauden ajan, sitten ne palautettiin Saksaan. ==Lähteet== *Kalevi Keskinen, Kari Stenman, Klaus Niska: Meritoimintakoneet - Suomen ilmavoimien historia 15, Apali Oy, Tampere 1995, ISBN 952-5026-03-5 *Keskinen, Kalevi - Niska, Klaus - Stenman, Kari: Suomen Ilmavoimien lentokoneet 1939-72. Tietoteos Oy, Espoo/Forssa 1973 - 3. painos (1977) Forssan kirjapaino Oy. ISBN 951-9035-21-4. Sidottu. ===Viitteet=== ==Aiheesta muualla== http://www.luftarchiv.de/flugzeuge/heinkel/he59.htm Luokka:Meritoimintakoneet
Juhana II

Juhana II voi tarkoittaa ainakin seuraavia hallitsijoita: * Juhana II (1319–1364), Ranskan kuningas * Juhana II (1397–1479), Aragonian kuningas * Juhana II (1405–1454), Kastilian kuningas * Juhana II (1455–1495), Portugalin ja Algarven kuningas * Juhana II, tanskalaisen Hannu I:n (1455–1513) nimi Ruotsin kuninkaana (1497-1501) * Juhana II (1468–1505), Monacon herra * Juhana II Kasimir (1609–1672), Puola-Liettuan kuningas * Juhana II (1840–1929), Liechtensteinin ruhtinas.
Dornier Do 22Kl

Dornier Do 22Kl oli saksalainen ylätasoinen yksimoottorinen lentokone. ==Tausta== Claudius Dornier alkoi suunnitella Do 22 konetta vuonna 1934. Luftwaffe ei ostanut konetta, mutta sitä myytiin Kreikkaan, Latviaan ja Jugoslaviaan. Kirjain K koneen tunnuksessa merkitsi Saksassa, että kone oli vientiversio. ==Tekniikka== Kone oli ylätasoinen ja yksimoottorinen. Moottori oli Hispano Suiza 12 V -rivimoottori ja teholtaan 630 kW (860 hv).alkuperäinen arvo 860 hv muunnettu oletuksella, että kyseessä on metrinen hv Spesifikaatio * Kärkiväli 16,2 metriä * Pituus 13,1 metriä * Korkeus 4,8 metriä * Tyhjäpaino 3 000 kg, lentopaino 4 100 kg (vesikoneversio) Suoritusarvot * Huippunopeus 276 km/h merenpinnan tasolla * Lakikorkeus 7 000 metriä * Lentomatka 1 500 km Aseistus * rungossa 7,7 mm konekivääri ja ampujalla kaksi konekivääriä * 200 kg pommikuorma ==Käyttö Suomessa== Kun Neuvostoliitto miehitti Latvian, sen tilaamat koneet jäivät Dornier-Werken GmbH:n tehtaalle Friedrichshafeniin. Suomen ilmavoimat osti syyskuussa 1941 Latvian tilaamat koneet Saksasta. Tunnukset olivat DR-195-DR-198. Koneita käytettiin sukellusveneiden etsimisessä. Kaksi upposi sodan aikana, kaksi romutettiin vasta vuonna 1952 vaikka käyttö päättyi 1944. ==Lähteet== *Kalevi Keskinen, Kari Stenman, Klaus Niska, Meritoimintakoneet - Suomen ilmavoimien historia 15, Apali Oy, Tampere 1995, ISBN 952-5026-03-5 === Viitteet === Luokka:Meritoimintakoneet
Kaarle VI

Kaarle VI voi tarkoittaa seuraavia: * Kaarle VI (1368–1422), Ranskan kuningas * Kaarle VI (1685–1740), Pyhän saksalais-roomalaisen keisarikunnan keisari (myös Napolin kuningas samalla hallitsijanimellä) * Don Carlos (1818–1861), Espanjan kruununtavoittelija nimellä Kaarle VI * Kaarle VI, Fromental Halévyn ooppera * Kaarle VI, myyttinen Ruotsin kuningas Johannes Magnuksen teoksessa Historia de omnibus Gothorum Sveonumque regibus
Mauri Karvetti

Mauri Perttuli Karvetti (9. kesäkuuta 1927 Naantali – 17. marraskuuta 2013 Naantali) Viitattu 14.8.2015 oli suomalainen elinkeinovaikuttaja ja vuorineuvos (1982). Hän toimi vuosina 1973–1985 Raision Tehtaiden pääjohtajana. Hänen isänsä oli maanviljelysneuvos Einari Karvetti (Karlström). Karvetti syntyi Karvetin tilalla Naantalissa. Hän valmistui ylioppilaaksi vuonna 1945 ja agronomiksi vuonna 1952 pääaineenaan kasvinviljelytiede. Agronomiliiton matrikkeli 2010, s. 213. Helsinki: Agronomiliitto, 2010. Hän siirtyi Raision Tehtaiden palvelukseen toukokuussa 1953 ja toimi siellä lähes yhdeksän vuoden ajan, viimeksi yhtiön hankintajohtajana, kunnes Lounais-Suomen Osuusteurastamo (nyk. LSO Osuuskunta) kutsui hänet toimitusjohtajakseen vuonna 1962. Karvetti oli uuden sukupolven yritysjohtaja, joka sovelsi uudenaikaisia yhdysvaltalaisia liikkeenjohdon menetelmiä ja ajatuksia, joissa korostuivat tehokkuus ja taloudellisuus voimakkaammin kuin aikaisemmin. LSO:sta Karvetti siirtyi kesäkuussa 1973 uudestaan Raision Tehtaiden palvelukseen yhtymän pääjohtajaksi hänen edeltäjänsä vuorineuvos Veikko Vainion siirryttyä vastaavaan tehtävään Metsäliitossa. Tässä tehtävässä Karvetti oli vuoteen 1985."Jyvä, joka iti". Raision Yhtymän tarina 1939–1989, s. 300– sekä "Lihan tähden kaikki työ". LSO:n 75-vuotishistoriikki, Jyväskylä 1988, s. 164–165 Karvetin luottamustoimiin kuuluivat muun muassa Elintarviketeollisuuden liiton hallituksen jäsenyys vuosina 1974–1984, keskinäisen vakuutusyhtiön Eläke- Varman hallintoneuvoston jäsenyys vuosina 1977–1985 ja vakuutusyhtiö Kalevan hallintoneuvoston jäsenyys vuosina 1978–1985. Sotilasarvoltaan Karvetti oli reservin yliluutnantti. Mauri Karvetin puoliso vuodesta 1953 oli maatalous- ja metsätieteiden tohtori Ritva-Liisa Karvetti (o.s. Aro, 1929–2016), joka toimi kliinisen ravitsemuksen dosenttina Turun yliopistossa vuosina 1985–1996. == Lähteet == Luokka:Suomalaiset yritysjohtajat Luokka:Vuorineuvokset Luokka:Vuonna 1927 syntyneet Luokka:Vuonna 2013 kuolleet
Amerigo Vespucci

Amerigo Vespucci (9. maaliskuuta 1454 – 22. helmikuuta 1512) oli italialainen löytöretkeilijä, joka teki vuosina 1497–1504 useita purjehduksia Keski- ja Etelä-Amerikkaan. Hän oli ensimmäinen, joka kutsui Amerikkaa uudeksi mantereeksi, minkä seurauksena Amerikka nimettiin hänen mukaansa. ==Elämäkerta== Vespucci syntyi Firenzen seudulla sijaitsevassa kylässä. Osa lähteistä ilmoittaa syntymävuodeksi 1454, osa 1451. Vespucci opiskeli luonnontiedettä ja työskenteli Firenzeä johtaneen Medicin suvun omistamissa yrityksissä. Medicit työllistivät Vespuccia yli 20 vuoden ajan. Vuonna 1492 hänet lähetettiin Sevillaan Espanjaan johtamaan Medicien kauppapankki- ja varustamotoimintaa. Vespucci varusti Kristoffer Kolumbuksen toista ja kolmatta retkikuntaa vuosina 1493 ja 1498. Omien väitteidensä mukaan Vespucci oli myös mukana Kolumbuksen toisella matkalla tarkkailijana ja teki vuonna 1497 oman tutkimusmatkansa Cádizista Etelä-Meksikoon, Floridaan ja Pohjois-Carolinaan. Vuonna 1499 hän purjehti Brasilian rannikolle Cape São Roqueen hiukan päiväntasaajan eteläpuolelle ja tutki Etelä-Amerikan pohjoisrannikkoa ja Amazonin suuta. Vuonna 1501 Vespucci johti Portugalin kuningas Emanuel I:n valtuuttamana retkikuntaa Itä-Brasiliaan. Cape São Roquesta Vespucci jatkoi rannikkoa pitkin etelään ja saapui vuoden 1502 ensimmäisenä päivänä Rio de Janeiroksi nimemäänsä luonnonsatamaan. Hän kertoi myös löytäneensä Río de la Plata -joen suun ja purjehtineensa Patagonian rannikkoa etelään aina 50. leveysasteelle saakka. Hän saattoi jopa nähdä Etelä-Georgian saaren eteläisen napapiirin tuntumassa. Palattuaan Eurooppaan syyskuussa 1502 Vespucci muutti Espanjaan ja sai maan kansalaisuuden. Vuonna 1508 Espanjan kuningas Ferdinand II nimitti hänet johtavaksi piloto mayoriksi. Vespucci kuoli malariaan vuonna 1512. Vespucci on jäänyt historiaan lähinnä siksi, että hän käytti Amerikasta ensimmäisenä nimitystä ”Uusi maailma” ja arveli uusien maiden muodostavan oman mantereensa. Saksalainen kartografi Martin Waldseemüller käytti Vespuccin matkakuvauksia teoksessaan Cosmographia Introductio (1507) ja nimesi uuden mantereen Vespuccin etunimen latinankielisen muodon mukaan Amerikaksi (America). == Lähteet == == Aiheesta muualla == Luokka:Italialaiset tutkimusmatkailijat Luokka:Amerikan löytäminen Luokka:Vuonna 1454 syntyneet Luokka:Vuonna 1512 kuolleet Luokka:Seulonnan keskeiset artikkelit
Richard Cheese and Lounge Against the Machine

Richard Cheese and Lounge Against the Machine on laulaja Richard Cheesen johtama yhtye, joka esittää Vegas-tyylisiä lounge-versioita nykypäivän pophiteistä. Heidät tunnetaan parhaiten versiostaan Disturbedin ”Down with the Sickness” -kappaleesta, joka oli mukana elokuvassa Kuolleiden aamunkoitto (2004). Yhtye on toiminut vuodesta 2000. Cheesen lisäksi yhtyeeseen kuuluvat: *Gordon Brie – basso *Buddy Gouda – rummut *Bobby Ricotta – kosketinsoittimet Kaikki jäsenet käyttävät salanimiä – cheese on englannin juustoa tarkoittava sana, kun taas brie, gouda ja ricotta ovat juustolaatuja. ==Julkaisut== *Lounge Against the Machine (2000) *Tuxicity (2002) *I’d Like a Virgin (2004) *Aperitif for Destruction (2005) * The Sunny Side of the Moon: The Best of Richard Cheese (2006) ==Aiheesta muualla== *richardcheese.com Luokka:Yhdysvaltalaiset yhtyeet
Tv

Tv tarkoittaa seuraavia: * televisiovastaanotin, TV tai tv, radioaaltoja pitkin siirrettyä liikkuvaa kuvaa näyttävä laite * * * * Talviaisten rautatieasema, liikennepaikkalyhenne Tv, rautatieliikennepaikka * Toinen vaihtoehto, TV, suomalainen aikakauslehti * .tv, Tuvalun Internet-maakoodi
Kelly Osbourne

Kelly Michelle Lee Osbourne (s. 27. lokakuuta 1984 Lontoo, Iso-Britannia) on Yhdysvalloissa asuva englantilainen rocklaulaja. Hänen isänsä on Ozzy Osbourne ja äitinsä Sharon Osbourne. Hänellä on yksi veli, Jack Osbourne, ja yksi sisko, Aimee Osbourne. Kelly Osbourne on tullut tutuksi vuonna 2004 lopetetusta The Osbournes -tositelevisiosarjasta. == Perhe == * Äiti: Sharon Osbourne (s. 1952) * Isä: Ozzy Osbourne (s. 1948) * Veli: Jack Osbourne (s. 1985) * Sisko: Aimee Osbourne (s. 1983) * Velipuoli: Louis Osbourne (s. 1975) (Ozzyn ensimmäisestä liitosta Thelma Rileyn kanssa) * Siskopuoli: Jessica Osbourne (s. 1972) (Ozzyn ensimmäisestä liitosta Thelma Rileyn kanssa) * Adoptoitu velipuoli: Elliot Kingsley (s. 1966) (Thelma Rileyn poika, jonka Ozzy adoptoi) == Ura ja elämä == Osbourne joutui vuonna 2004 huumevieroitukseen, kun paparazzikuvaaja otti hänestä valokuvan ostamassa vahvoja kipulääkkeitä katukauppiaalta. Terapiasta päästyään hän kertoi avoimesti käyttäneensä huumeita jo 13-vuotiaasta lähtien. Huumeidenkäyttöön Osbourne kertoi ajautuneensa televisiosarjan aiheuttamien paineiden ja stressin takia. Osbourne sai teinitytön roolin Music Televisionilla pyörivästä Life As We Know It -sarjasta vuonna 2005. Hän on myös suunnitellut oman Stiletto Killers -vaatemalliston, joka lopetettiin vuonna 2006. Laulajanuransa menestyneimmät kappaleet Osbournella ovat Madonna-cover "Papa Don't Preach", "Shut Up", "One Word" sekä "Changes" yhdessä isänsä Ozzy Osbournen kanssa. Osbourne joutui palaamaan hoitoon kesäkuussa 2005, sillä hänen äitinsä kertoi Osbournen kyllästyneen hänen persoonallisen ulkonäkönsä pilkkaamiseen ja murtuneen uusimman levynsä kylmähköstä menestyksestä. Hoidosta päästyään Osbourne kertoi heikosta menestyksestä huolimatta jatkavansa musiikkiuraansa. Hän on laulanut tulevaa albumiaan varten coverin "Girls Just Wanna Have Fun" -kappaleesta Cyndi Lauperin kanssa. Osbourne sortui jälleen huumeisiin ja oli vuoden ajan (kesä 2017–kesä 2018) vieroituksessa. Osbourne sai vuoden 2023 tammikuussa esikoislapsensa, pojan, jonka isä on Slipknot-yhtyeen jäsen Sid Wilson. == Diskografia == === Albumit === *Papa Don't Preach (2002 - US #101, UK #31) *Changes (2003 - Ei noussut listoille) *Live In London (DVD, 2003) *Sleeping In The Nothing (2005 - US #117,UK #57) *Do Not Take It (2008 - US #111,UK #54 === Singlet === *Papa Don't Preach (2002 - UK #3, FIN #5) *Shut Up (2003 - UK #11) *Changes (Ozzy Osbournen kanssa 2003 - UK #1) *Come Dig Me Out (2003) *One Word (2005 - US #82, UK #9) *One Word (Chris Cox Remix) (2005) *Redlight (2005 - UK #73) *Remix (2008 - FIN #1) == Lähteet == == Aiheesta muualla == *Kelly Osbournen virallinen sivusto *The Osbournes -sarjan sivusto Luokka:Englantilaiset rocklaulajat Luokka:Vuonna 1984 syntyneet Luokka:Elävät henkilöt
Ragnarok

Ragnarok tarkoittaa seuraavia *Ragnarok, norjalainen metalliyhtye *Ragnarok Online, nettiroolipeli *Ragnarok, Týr-yhtyeen albumi ==Katso myös== *Ragnarök
Jalkapallon naisten Euroopan-mestaruuskilpailut

Naisten jalkapallon Euroopan-mestaruuskilpailut on UEFAn järjestämä turnaus. Se pelattiin virallisesti ensimmäisen kerran vuonna 1991 Tanskassa. Suomi on osallistunut EM-kisoihin neljästi: vuonna 2005 Englannissa Suomi päätyi sijoille 3–4 (pronssiottelua ei pelattu) ja vuonna 2009 kotikisoissaan Suomen joukkue karsiutui puolivälierissä. Vuonna 2013 Ruotsissa ja 2022 Englannissa Suomi jäi alkulohkoon. Ennen virallisia UEFA:n turnauksia järjestettiin kolmet epäviralliset naisten jalkapallon EM-kisat vuosina 1984, 1987 ja 1989. Viimeisimmät, kymmenennet viralliset naisten EM-kisat pidettiin vuonna 2022 Englannissa. == Kisat ja mitalistit == Kisat Isäntämaa Loppuottelu Pronssiottelu / Muut välieräjoukkueet Joukkueet Mestari Tulos Hopeaa Pronssia Tulos 4. sija 1984 Ei isäntämaata Ruotsi 1–0 0–1 (4–3 rp.) Englanti ja ja ja 4 1987 Norja 2–1 Ruotsi Italia 2–1 Englanti 4 1989 Länsi-Saksa 4–1 Norja Ruotsi 2–1 ja. Italia 4 1991 Saksa 3–1 ja. Norja Tanska 2–1 Italia 4 1993 Norja 1–0 Italia Tanska 3–1 Saksa 4 1995 Ei isäntämaata Saksa 3–2 Ruotsi ja ja ja 4 1997 Saksa 2–0 Italia ja ja ja 8 2001 Saksa 1–0 ja. Ruotsi ja ja ja 8 2005 Saksa 3–1 Norja ja ja ja 8 2009 Saksa 6–2 Englanti ja ja ja 12 2013 Saksa 1–0 Norja ja ja ja 12 2017 Alankomaat 4–2 Tanska ja ja ja 16 2022 Englanti 2–1 ja. Saksa ja ja ja 16 2025 16 == Mitalitaulukko == Nro Maa Mestaruus Hopeaa Välierissä Yhteensä 1 8 1 0 9 2 2 4 3 9 3 1 3 5 9 4 1 2 2 5 5 1 0 1 2 6 0 2 2 4 7 0 1 5 6 8 0 0 1 1 8 0 0 1 1 8 0 0 1 1 8 0 0 1 1 == Aiheesta muualla == * UEFA:n sivut * RSSSF:n sivut *
Kuban

Kuban tarkoittaa seuraavia asioita: * Kuban, joki Pohjois-Kaukasiassa * Kuban, alue Pohjois-Kaukasiassa * FK Kuban Krasnodar, krasnodarilainen jalkapalloseura * Kubaninturi, Kaukasiassa elävä vuohieläin * Kuban-nimisiä henkilöitä: ** Ali Hassan Kuban (1929/1933–2001), egyptiläinen muusikko, nubialaisen musiikin popularisoija.
Kuban (alue)

Kuban () on historiallinen alue Venäjällä Kuban-joen ympärillä Mustanmeren pohjoispuolella ja Asovanmeren rannalla, Ukrainan ja Kaukasian välissä. Sen alueella ovat nykyisin Krasnodarin aluepiiri ja Adygeian tasavalta sekä Stavropolin aluepiirin länsiosa. Kubanin alueen tärkein kaupunki on Krasnodar (ent. Jekaterinodar). Luokka:Venäjän maantiede
Diana

Diana on roomalaisessa mytologiassa metsästyksen, kuun, synnytyksen, naisten, villieläinten ja metsien jumalatar. Hän vastaa kreikkalaisen mytologian Artemista. Kuvaus Dianasta vastaa täysin Artemista siirrettynä roomalaiseen mytologiaan: hän on Juppiterin ja Latonan tytär, joka syntyi Deloksen saarella kaksoisveljensä Apollon kanssa. Diana on yksi neitsytjumalattarista Minervan ja Vestan rinnalla. Hän on myös siveyden vertauskuva. Tammilehdot ja peurat oli pyhitetty Dianalle. == Diana ja Endymion == Taru Endymionista liitetään usein enemmän Dianaan kuin Artemiihin. Endymion oli komea nuorukainen, joka paimensi laumaansa Latmos-vuorella. Eräänä rauhallisena, kirkkaana yönä Diana, kuu, katsoi alas ja näki hänet nukkumassa. Neitsytjumalattaren kylmää sydäntä lämmitti hänen ylivoimainen kauneutensa, ja hän päätti tuli alas taivaalta hänen luokseen, suuteli häntä ja ihaili häntä hänen nukkuessaan. Tarinan erään version mukaan Juppiter lahjoitti tällöin Endymionille ikuisen nuoruuden, mutta se yhdistyi kuitenkin ikuiseen uneen. Sanottiin, että Diana piti huolen siitä, ettei hänen omaisuutensa kärsisi hänen toimettoman elämänsä vuoksi, vaan Diana sai hänen laumaansa lisääntymään ja tämä kaitsi hänen lampaitaan ja karitsoitaan villieläimiltä. == Lähteet == == Aiheesta muualla == Luokka:Antiikin Rooman jumalattaret Luokka:Metsästyksen jumalat
H2O

H2O tai H2O voi tarkoittaa seuraavia asioita: * H2O, veden kemiallinen kaava ==Viihde== * H2O, elokuva vuodelta 1929 * H2O, elokuva vuodelta 2002 * H2O, kanadalainen minisarja * H2O (H2O: Just Add Water), australialainen televisiosarja * H2O: Footprints in the Sand, japanilainen visual novelli ==Musiikki== * H2O, yhdysvaltalainen punk-bändi * H2O, Hall & Oatesin 11. albumi Luokka:Seulonnan keskeiset artikkelit
Iltapäivälehti

Iltapäivälehti on yleensä tabloidikokoon painettu ja tavallisesti nykyisin vain irtonumeroina myytävä sanomalehtiFacta 2001, WSOY 1981, 6. osa, palsta 454. Nykyiset iltapäivälehdet ilmestyvät painettuina aamuisin ja painottuvat sisällöltään uutisiin, urheiluun ja viihteeseen. Toisin kuin tilattavat sanomalehdet, iltapäivälehdet saavat suuren osan tuotoistaan irtonumeromyynnistä. Iltapäivälehtien suosio perustuu niiden tapaan nostaa esiin päivittäisiä mielenkiintoisia ilmiöitä ja tapahtumia. Uutiskriteereistä eräs keskeisimpiä on jonkin ajankohtaisen aiheen kiinnostavuus. Uutiskynnyksen ylittämiseen ei tällöin tarvita yhteiskunnallisesti merkittävää aihetta, jos asia on inhimillisesti kiinnostava. Verkossa iltapäivälehdet ovat TNS Metrixin mittausten mukaan kävijämäärältään Suomen suosituimpia tiedotusvälineitä.Suomen web-sivustojen viikkoluvut, TNS Suomessa sanomalehtien irtonumeromyynnistä suurin osa tulee iltapäivälehdistä. (Vuonna 2010 sanomalehtien irtonumeromyynti 122 miljoonaa euroa, josta 116 miljoonaa euroa iltapäivälehtien myyntiä.)Lehtien irtonumeromyynti kasvoi edellisvuodesta, Mediaviikko Suomessa iltapäivälehtien valtakunnallinen peitto on huomattavan laaja, koska niiden jakelu kattaa koko maan. Suomessa ilmestyy 2000-luvulla kaksi varsinaista iltapäivälehteä: vuonna 1932 perustettu Ilta- Sanomat ja vuonna 1980 perustettu Iltalehti. Vuosina 1973–1975 ilmestyi Iltaset ja vuosina 1921-1974 ruotsinkielinen Nya Pressen. Ruotsin tärkeimmät iltapäivälehdet ovat vuonna 1830 perustettu Aftonbladet ja vuonna 1944 perustettu Expressen. == Lähteet == == Kirjallisuutta == * * Luokka:Lehdistö
Luettelo soolokitaristeista

A – B – C – D – E – F – G – H – I – J – K – L – M – N – O – P – R – S – T – V – V – W – Y – Z ==A== * Akkerman, Jan * Albert Järvinen * Alexi Laiho * Aldrich, Doug * Allman, Duane ==B== * Barre, Martin * Beaulieu, Corey * Beck, Jeff * Belew, Adrian * Berry, Chuck * Blackmore, Ritchie * Blair, Zach * Bloomfield, Mike * Bolin, Tommy * Bonamassa, Joe * Box, Mick * Buchanan, Roy * Buckethead ==C== * Christian, Charles * Clapton, Eric * Cobain, Kurt * Collins, Albert * Coryell, Larry ==D== * Darrell, Dimebag * Di Meola, Al * Dave Murray * Dave Mustaine * David Gilmour * Duane Allman * Dimebag Darrell * Doug Aldrich ==E== *Eddie Van Halen *Eric Clapton ==F== * Frehley, Ace * Friedman, Marty * Fripp, Robert * Frisell, Bill * Frusciante, John *Frank Gambale *Frank Marino *Frank Zappa *Freddie King ==G== * Gallagher, Rory * Gambale, Frank * Gates, Synyster * Gers, Janick * Gilbert, Paul * Gilmour, David * Green, Grant * Green, Peter *Grant Green ==H== * Hammett, Kirk *Haynes, Warren * Hendrix, Jimi * Hillage, Steve * Holdsworth, Allan * Howe, Steve *Herman Li *Hubert Sumlin' ==I== * Iommi, Tony ==J== * Jabs, Matthias * Järvinen, Albert ==K== * Kallio, Ile * King, Albert * King, B. B. * King, Freddie * King, Kerry * Kruspe, Richard * Kulick, Bob * Kulick, Bruce ==L== * Laiho, Alexi * Lee, Albert * Lee, Alvin * Li, Herman * Liimatainen, Jani ==M== * Malmsteen, Yngwie * Marino, Frank * Martin, Billy * Mattsson, Lars Eric * May, Brian * McCoy, Andy * McLaughlin, John * Metheny, Pat * Miyavi (oik. Takamasa Ishihara) * Bryan Money * Montgomery, Wes * Moore, Gary * Morello, Tom * Morse, Steve * Murray, Dave * Mustaine, Dave * Mäenpää, Jari ==N== * Nugent, Ted ==O== * Oliva, Criss ==P== * Page, Jimmy * Petrucci, John * Pulliainen, Esa ==R== * Rhoads, Randy * Richards, Keith ==S== * Santana, Carlos * Satriani, Joe * Schuldiner, Chuck * Scofield, John * Skolnick, Alex * Slash * Smith, Adrian * St. John, Mark * Sumlin', Hubert ==T== * Takasaki, Akira * Tenkula, Miika * Thayer, Tommy * Thomson, Mick * Tolkki, Timo * Tolonen, Jukka * Toro, Ray * Totman, Sam * Townshend, Pete * Trower, Robin ==V== * Vai, Steve * Van Halen, Eddie * Vaughan, Jimmie * Vaughan, Stevie Ray ==W== * Walker, T-Bone * Walli, Petri * Watanabe, Kazumi * West, Leslie * Winter, Johnny * Wood, Ron * Wylde, Zakk ==Y== * Young, Angus * Young, Neil ==Z== * Zappa, Frank Luokka:Luettelot muusikoista soittimen mukaan Luokka:Kitaristit
Kuban (joki)

Kuban (, tšerk. Pšyze), antiikin Hypanis (), on joki Pohjois-Kaukasiassa Venäjällä. Joen ympäristö muodostaa historiallisen Kubanin alueen. Kuban on 870 km pitkä ja sen valuma-alue on noin 56 000 km². Joen alajuoksusta on noin 180 km laivaliikenteelle soveltuvaa. Kuban saa alkunsa Karatšai-Tšerkessian kaakkoisosasta Kaukasukselta läheltä Elbrus-vuorta. Sieltä se virtaa Karatšai- Tšerkessian halki pohjoiseen Stavropolin aluepiiriin, jonka alueella se kääntyy luoteeseen ja länteen. Sitten se virtaa Adygeian ja Krasnodarin aluepiirin halki ja laskee Asovanmereen. Kubanin sivujokia ovat Teberda, Bolšoi Zelentšuk, Malyi Zelentšuk, Urup, Belaja, Laba ja Bolšaja Laba. Joen varrella olevia kaupunkeja ovat Karatšajevsk, Tšerkessk, Nevinnomyssk, Armavir, Krasnodar ja Temrjuk. Luokka:Venäjän joet Luokka:Adygeian joet Luokka:Karatšai-Tšerkessian joet *
Banten

Banten on Jaavan saarella sijaitseva Indonesian provinssi. Se sijaitsee saaren länsirannikolla, kapea sundasalmi erottaa sen naapurisaarella Sumatralla olevasta Lampungin provinssista. Bantenin länsipuolella on Länsi-Jaavan provinssi ja Jakartan pääkaupunkialue. Bantenin pinta-ala on 9 663 neliökilometriä ja asukasluku noin 11,9 miljoonaa. Bantenin pääkaupunki on Serang. Banten erotettiin Länsi-Jaavasta omaksi provinssikseen vuonna 2000. Bantenlaiset muodostavat Bantenin väestön enemmistön, heitä on provinssin asukkaista hieman alle puolet. Sundalaisia väestöstä on noin neljäsosa ja jaavalaisia ja betawilaisia molempia noin kymmenesosa väestöstä. Puhutuimmat kielet ovat sunda, jaava ja indonesia. Banten on hyötynyt sijainnistaan Jaavan ja Sumatran ydinalueiden, sekä Indonesian pääkaupungin Jakartan välimaastossa. Banten on yksi Indonesian vauraimmista provinsseista. 1500–1800-luvuilla Bantenin alueella sijaitsi Bantenin sulttaanikunta, ennen hollantilaisten siirtomaavaltaa. Bantenista tuli hollantilaisten hallitseman Jakartan vieressä taantuva kalastajakylä. Vuonna 1817 Banten menetti itsenäisyytensä ja sen tilalle tuli Alankomaiden Itä-Intian siirtomaahallinto. Bantenlaiset eivät koskaan hyväksyneet hollantilaisten valtaa Jaavalla, jolloin hollantilaiset karkottivat Bantenin viimeisen sulttaanin Muhammad Rafiuddinin ja tuhosivat sulttaanikunnan perintöä polttamalla Kaibonin palatsin. Sen jäänteet ovat muistuttamassa Bantenin menneisyydestä, ja Bantenin provinssissa on alettu elvyttää sulttaanikunnan loisteliasta perintöä. == Lähteet == Luokka:Indonesian provinssit Luokka:Jaava
Länsi-Jaava

Länsi-Jaava () on Jaavan saarella sijaitseva Indonesian provinssi. Länsi-Jaava rajoittuu idässä Keski-Jaavan provinssiin ja lännessä Jakartan pääkaupunkialueeseen ja Bantenin provinssiin. Pohjoispuolella on Jaavanmeri ja eteläpuolella Intian valtameri. Länsi-Jaavan pääkaupunki on Bandung. Länsi- Jaavaan aiemmin kuulunut Banten erotettiin vuonna 2000 omaksi provinssikseen. Länsi-Jaavan asukasluku on noin 43 miljoonaa ja pinta-ala 35 378 neliökilometriä. Länsi-Jaava on Indonesian runsasväkisin provinssi. Länsi- Jaavan asukkaista sundalaiset muodostavat väestön etnisen enemmistön: heitä on provinssin asukkaista hieman yli 70 prosenttia. Jaavalaiset ovat toiseksi suurin ryhmä 11 prosentin osuudellaan. Betawilaisia väestöstä on noin viisi prosenttia ja cirebonlaisia niin ikään viisi prosenttia. Suurin osa väestöstä puhuu äidinkielenään sundaa. == Lähteet == Luokka:Indonesian provinssit Luokka:Jaava
Prinssi Albert

Prinssi Albert voi tarkoittaa seuraavia henkilöitä ja asioita: * Prinssi Albert, Monacon ruhtinas Albert II aiemmalta arvonimeltään * Prinssi Albert (Albert von Sachsen-Coburg und Gotha), Yhdistyneen kuningaskunnan kuningattaren Viktorian puoliso * Prinssi Albert, Yorkin herttua, Yhdistyneen kuningaskunnan kuningas Yrjö VI aiemmalta nimeltään ja arvonimeltään * Prinssi Albert, miehen genitaalialueen lävistys.
Itä-Jaava

Itä-Jaava () on Jaavan saarella sijaitseva Indonesian provinssi. Se on yksi Indonesian runsasväkisimmistä provinsseista. Itä-Jaavan asukasluku on noin 37 miljoonaa (vuonna 2010) ja sen pinta-ala on 47 800 neliökilometriä. Provinssi käsittää Jaavan saaren itäosan ja sen rannikon lähisaaret, joista suurin on Jaavan rannikolla sijaitseva Madura. Lisäksi provinssiin kuuluvat hieman pidemmällä Jaavan rannikosta sijaitsevat Bawean ja Kangeansaaret. Itä-Jaavan pääkaupunki on Surabaya, joka on Indonesian toiseksi suurin kaupunki Jakartan jälkeen. Provinssin väestön valtaosan muodostavat jaavalaiset, joita on väestöstä noin neljä viidesosaa. Viidennes provinssin väestöstä on maduralaisia. Alueella asuu myös useita vähemmistökansallisuuksia. Itä-Jaavan alue oli keskeinen osa 1300–1400-luvuilla kukoistanutta Majapahitin kuningaskuntaa. Itä-Jaavan Mojokerton kaupungin lähellä sijaitsee Majapahitin muinainen pääkaupunki Trowulan. Trowulanin arkeologinen alue on kulttuurihistoriallisesti arvokas. == Lähteet == Luokka:Indonesian provinssit Luokka:Jaava
Ylänkö

Ylänkö tarkoittaa maa-aluetta, joka on korkeammalla kuin 200 metriä merenpinnasta. Ylängön vastakohta on alanko. ==Ylänköjä== *Apenniinien ylängöt *Boacon ylänkö *Golanin ylänkö *Guyanan ylänkö *Jergenin ylänkö *Keski- Siperian ylänkö *Mongolian ylänkö *Pyreneiden ylängöt *Ranskan keskiylänkö *Tiibetin ylänkö ==Lähteet== * Luokka:Seulonnan keskeiset artikkelit
Geoff Tate

Geoffrey Wayne Tate (s. 14. tammikuuta 1959 Stuttgart, Länsi-Saksa) on yhdysvaltalainen muusikko, joka tunnetaan Queensrÿche-yhtyeen alkuperäislaulajana. Häntä on pidetty yhtenä metallimusiikin taitavimmista laulajista ja verrattu muun muassa Rob Halfordiin ja Bruce Dickinsoniin. Vuodesta 2014 alkaen hän on laulanut Operation: Mindcrime -yhtyeessä. Taten uran alkuaikojen yhtyeitä olivat Tyrant, Babylon ja Myth. Queensrÿchen tai tuolloiselta nimeltään The Mobin kanssa hän esiintyi ensimmäistä kertaa syksyllä 1981. Vuonna 1982 hän äänitti yhtyeen kanssa alun perin omakustanteena julkaistun Queensrÿche-EP:n, ja vakituisesti hän liittyi yhtyeeseen vuonna 1983 sen saatua levytyssopimuksen EMI:ltä. Tate kirjoitti sanat EP:n kappaleeseen ”The Lady Wore Black”. Myöhemmin hänestä tuli yhtyeen pääasiallinen sanoittaja, ja muun muassa vuoden 1988 Operation: Mindcrime -konseptialbumi oli hänen ideoimansa. Muut Queensrÿchen alkuperäisjäsenet erottivat Taten yhtyeestä kesäkuussa 2012. Osapuolet käräjöivät sittemmin yhtyeen immateriaalioikeuksista, ja noin kahden vuoden ajan yhtyeestä oli olemassa kaksi levyttänyttä ja konsertoinutta versiota Taten koottua oman yhtyeensä syyskuussa 2012. Tapaus sovittiin lopulta oikeuden ulkopuolella. Queensrÿche-nimi jäi muille alkuperäisjäsenille, ja Tate puolestaan sai yksinoikeuden esittää Operation: Mindcrime- ja Operation: Mindcrime II -albumeja kokonaisuudessaan. Elokuussa 2014 hän myös nimesi oman yhtyeensä Operation: Mindcrimeksi. Yhtyeidensä ohella Tate on julkaissut kaksi sooloalbumia sekä laulanut muutamilla tribuuttialbumeilla. Hän oli myös yksi vuoden 1985 Hear ’n Aid -hyväntekeväisyysprojektin laulajista. == Sooloalbumit == * * == Lähteet == == Aiheesta muualla == * Geoff Taten nettisivu * Operation: Mindcrimen sivusto Luokka:Yhdysvaltalaiset metallimusiikin laulajat Luokka:Yhdysvaltalaiset sanoittajat Luokka:Yhdysvaltalaiset säveltäjät Luokka:Queensrÿche Luokka:Vuonna 1959 syntyneet Luokka:Elävät henkilöt
Romanos IV Diogenes

thumb|250px|Romanos ja Eudokia Makrembolitissa. Romanos IV Diogenes (1032–1072) oli Bysantin keisari 1067–1071. Romanos kuului erääseen tunnettuun kappadokialaiseen sukuun. Hän palveli armeijassa kunnes hänet tuomittiin petturuudesta Konstantinos X Dukasin poikia vastaan. Odottaessaan teloitustaan Romanos pääsi Konstantinoksen lesken Eudokia Makrembolitissan puheille. Keisarinna armahti Romanuksen ja pian he menivät naimisiin. Romanus taisteli seldžukkeja vastaan ja ajoi heidät Eufratin taakse. Mutta vuonna 1071 sulttaani Alp Arslan kukisti Romanuksen kohtalokkaassa Manzikertin taistelussa. Romanus itse jäi Alp Arslanin vangiksi. Seldžukit päästivät kuitenkin Romanoksen palaamaan Konstantinopoliin jossa Mikael VII oli ottanut vallan käsiinsä. Romanos joutui maksamaan seldžukeille suuria lunnaita ja hän joutui allekirjoittamaan rauhansopimuksen heidän kanssaan. Romanus yritti palata valtaan, mutta Mikaelin joukot kukistivat hänet. Romanos vetäytyi luostariin jossa hän pian kuoli. == Kirjallisuutta == * * Luokka:Bysantin keisarit Luokka:Vuonna 1032 syntyneet Luokka:Vuonna 1072 kuolleet
Koror (kaupunki)

Koror on Palaun entinen pääkaupunki (nykyinen pääkaupunki Ngerulmud). Se sijaitsee samannimisellä saarella ja kuuluu samannimiseen osavaltioon. Koror on maan suurin kaupunki, sen asukasluku on 12 676 (2005). Gilroy Kaliforniassa on Kororin ystävyyskaupunki. ==Lähteet== ==Aiheesta muualla== Luokka:Oseanian pääkaupungit Luokka:Palaun maantiede Luokka:Entiset pääkaupungit
Alp Arslan

Alp Arslan (, oik. Muhammed ben Da’ud; 1029 – 15. joulukuuta 1072) oli Persiaa hallinneiden seldžukkien sulttaani. Hän kukisti Bysantin keisarin Romanus IV Diogenesin Manzikertin taistelussa vuonna 1071. == Aiheesta muualla == * Alp Arslan Encyclopedia Iranica Luokka:Persian kuninkaat Luokka:Vuonna 1029 syntyneet Luokka:Vuonna 1072 kuolleet
Denpasar

Denpasar on kaupunki Indonesiassa. Se on Balin provinssin pääkaupunki ja suurin kaupunki. Se sijaitsee noin 70 km Singarajasta etelään. Denpasarissa on noin 790 000 asukasta (2010). Kaupungin lähistöllä sijaitsee Ngurah Rain kansainvälinen lentoasema. Se on yksi Indonesian vilkkaimmista lentoasemista. Bali Airport Denpasar Birds View.jpg|Ngurah Rain kansainvälinen lentoasema == Lähteet == == Aiheesta muualla == * Virallinen sivusto Luokka:Indonesian kaupungit Luokka:Bali
Pummi

Pummi tarkoittaa seuraavia asioita: * pummi tai pummaaja, arkikielessä toisten ihmisten kustannuksella elävä henkilö * pummi, arkikielen ilmaisussa "matkustaa pummilla" eli matkustaa liputta joukkoliikenteessä. * pummi, epäonnistuminen, esimerkiksi ohilaukaus ammunnassa * Pummi, Pier Paolo Pasolinin italialainen elokuva vuodelta 1961
Nikeforos III

Nikeforos III Botaniates (1002–1081) oli Bysantin keisari 1078–1081. Nikeforos kuului ylhäiseen sotilassukuun, ja oli sukua keisari Fokasille. Kun tyytymätön kansa kapinoi keisari Mikael VII:tä vastaan Konstantinopolissa, Nikeforoksen kannattajat julistivat hänet uudeksi keisariksi 7. tammikuuta 1078. Nikeforos Botaniatesta tukivat etenkin aristokraatit ja papisto. Kilpaileva kruunintavoittelija oli toinen kenraali Nikeforos Bryennios vanhempi. Yhdessä Aleksios Komnenoksen kanssa Bikeforos kukisti Bryennioksen. Lopulta Nikeforos riitaantui Aleksioksen kanssa. Aleksios käytti hyväkseen armeijan tukea syrjäyttääkseen Nikeforoksen, joka pakotettiin menemään luostariin. == Lähteet == == Kirjallisuutta == * * Luokka:Bysantin keisarit Luokka:Vuonna 1002 syntyneet Luokka:Vuonna 1081 kuolleet
Villeneuve-d’Ascq

Villeneuve d’Ascq on 64 000 asukkaan kaupunki Ranskassa.Présentation de la ville Kaupunki sijaitsee Lillen ja Roubaixin välissä. Se sijaitsee tärkeiden Pariisiin, Gentiin ja Brysseliin johtavien valtateiden risteyskohdassa. Kaupunki on osa Lillen suurkaupunkialuetta. Vakinaisten asukkaiden lisäksi kaupungissa on 50 000 opiskelijaa. Siellä on yliopisto École centrale de Lille sekä teknillinen korkeakoulu (Lillen yliopisto 1, ). Sieltä pääsee Lilleen eräänlaisella kumipyörämetrolla, jonka nimi on VAL, "Villeneuve d’Ascq à Lille". ==Lähteet== == Aiheesta muualla == *Villeneuve d’Ascqen kaupungin kotisivu *
Greatest Hits

Greatest Hits on yleinen englanninkielinen nimi eri yhtyeiden ja artistien kokoelma-albumeille. Greatest Hits -albumit sisältävät aikaisemmin julkaistuja ja menestyneitä, tai ylipäätään esittäjän tunnetuimpia kappaleita. Greatest Hits -nimisiä albumeita: * Greatest Hits (2Pac) * Greatest Hits (Abba) * Greatest Hits (Anna Abreu) * Greatest Hits (Ace of Base) * Greatest Hits (Aerosmith) * Greatest Hits (Aikakone) * Greatest Hits (Alice in Chains) * Greatest Hits (Alien Ant Farm) * Greatest Hits (Aqua) * Greatest Hits (Pat Benatar) * Greatest Hits (Better Than Ezra) * Greatest Hits (Björk) * Greatest Hits (Blackfoot) * Greatest Hits (Black Sabbath 1977) * Greatest Hits (Black Sabbath 2009) * Greatest Hits (Blink-182) * Greatest Hits (Bon Jovi) * Greatest Hits (James Brown) * Greatest Hits (The Byrds) * Greatest Hits (Mariah Carey) * Greatest Hits (The Cars) * Greatest Hits (Alice Cooper) * Greatest Hits (Cher) * Greatest Hits (Creed) * Greates Hits (Amy Diamond) * Greatest Hits (The Doors) * Greatest Hits (Lee Dorsey) * Greatest Hits (DJ Laz) * Greatest Hits (Al Green) * Greatest Hits (E-Type) * Greatest Hits (Elton John) * Greatest Hits (Eurythmics) * Greatest Hits (Fleetwood Mac) * Greatest Hits (Foo Fighters) * Greatest Hits (Guns N' Roses) * Greatest Hits (Green Day) * Greatest Hits (Heart) * Greatest Hits (Enrique Iglesias) * Greatest Hits (Ice Cube) * Greatest Hits (The Jackson 5) * Greatest Hits (Joe Cocker) * Greatest Hits (Tom Jones) * Greatest Hits (Journey) * Greatest Hits! (The Kinks) * Greatest Hits (Lenny Kravitz) * Greatest Hits (Luniz) * Greatest Hits (Kylie Minogue) * Greatest Hits (Monkees) * Greatest Hits (Mandy Moore) * Greatest Hits (Mott the Hoople) * Greatest Hits (Nas) * Greatest Hits (Nazareth) * Greatest Hits (The Oak Ridge Boys) * Greatest Hits (The Offspring) * Greatest Hits (Paul & Paula) * Greatest Hits (Kari Peitsamo ja Ankkuli), ei kokoelma * Greatest Hits (Tom Petty) * Greatest Hits (Petula Clark) * Greatest Hits (Poison) * Greatest Hits (The Police) * Greatest Hits (Queen) * Greatest Hits II (Queen) * Greatest Hits III (Queen) * Greatest Hits (Queensrÿche) * Greatest Hits (Ramones) * Greatest Hits (Red Hot Chili Peppers) * Greatest Hits (Otis Redding) * Greatest Hits (The Rembrandts) * Greatest Hits (Remo Drive) * Greatest Hits (Rheostatics) * Greatest Hits (Kenny Rogers) * Greatest Hits (Run DMC) * Greatest Hits (Bob Seger) * Greatest Hits (Simon & Garfunkel) * Greatest Hits (Simply Red) * Greatest Hits (Sly and the Family Stone) * Greatest Hits (Topi Sorsakoski ja Agents) * Greatest Hits (Britney Spears) * Greatest Hits (Spice Girls) * Greatest Hits (Bruce Springsteen) * Greatest Hits (Bruce Springsteen & The E Street Band) * Greatest Hits (Marty Stuart) * Greatest Hits (Sublime) * Greatest Hits (Sweet) * Greatest Hits (Shania Twain) * Greatest Hits (Vangelis) * Greatest Hits (Neil Young) * Greatest Hits, Volume 1 (Korn) * Greatest Hit (...and 21 Other Pretty Cool Songs) (Dream Theater) * Edward the Great: The Greatest Hits (Iron Maiden) * GHV2 (Greatest Hits Volume 2, Madonna) * The Greatest Hits (INXS) * The Greatest Hits (3 Doors Down) * Greatest Hits (Dokken) * Greatest Hits (Survivor)
Hel

Hel (myös Hell tai Hella) on skandinaavisessa mytologiassa alamaailman eli Helheimin jumalatar. Hän on Lokin ja Angrboða-jättiläisen nuorin lapsi sekä Fenris-suden ja käärme Jörmungandrin sisar. Hel on vastuussa kulkutaudeista, sairauksista ja katastrofeista. Kun Odin sai tietää, että Lokilla on lapsia, hän karkotti heidät syrjäisiin paikkoihin. Helin Odin syöksi manalaan ja antoi hänelle tehtäväksi huolehtia kaikista vainajista, jotka olivat kuolleet tauteihin tai vanhuuteen . Helheimin alapuolella sijaitsi Niflheim. Kristinuskon levitessä Skandinaviaan kristinuskon tuonpuoleinen alamaailma nimettiin Helin mukaan pohjoismaisissa kielissä (ruotsiksi ja norjaksi helvete, tanskaksi helvede, islanniksi helvíti ja suomeksi helvetti). == Kuvaus == Hel kuvataan hyvin kummallisena ja kauhistuttavana hirviönä. Puolet hänen kasvoistaan ovat kauniit katsoa, kuten hänen isänsä Lokin kasvot, kun taas toinen puoli on ruma ja muodoton kuten hänen äidillään. Lantioilta ylöspäin hänen ihonsa on vaaleanpunainen ja elossa, mutta lantiosta alaspäin se on kuollut ja mätänevä. Joissakin yhteyksissä hänet kuvataan puoliksi valkoisena, kuten lumi ja puoliksi mustana, kuten yö. == Helin sali == Hel rakensi Helheimiin Eljudnir-salinsa, jossa hänellä on mies- ja naispalvelija, Ganglat ja Gonglot, joiden nimet tarkoittavat tervaista. Palvelijat ovat niin hitaita, että kukaan ei pysty kertomaan liikkuvatko he vai eivät. Helin pöydällä on hänen lautasensa, jota kutsutaan Näläksi ja lautasen vieressä on veitsi, jota kutsutaan Nälänhädäksi. Eljudnir-salissa sijaitsee Helin vuode, jota kutsutaan Sairasvuoteeksi ja hänen roikkuvia sänkykoristeitaan kutsutaan ’Kajastavaksi Onnettomuudeksi’. == Balder ja Nanna Helin salissa == Kun Balder ja hänen vaimonsa Nanna kuolivat, he joutuivat Helin saliin. Yhdeksän päivää myöhemmin Balderin veli Hermod ratsasti Sleipnir-hevosella Helheimiin ja vietti yön veljensä luona. Seuraavana päivänä Hermod tapasi Helin ja ilmaisi tälle jumalien syvän surun, joka johtui Balderin kuolemasta. Hän pyysi Heliä päästämään Balderin takaisin elävien maailmaan. Hel suostuikin tähän sillä ehdolla, että kaikki todella surisivat tätä kaikissa yhdeksässä maailmassa. Hermod palasi takaisin elävien maailmaan ja ilmoitti Jumalille sopimuksesta. Jumalat saivatkin kaikki suremaan yhdeksässä maailmassa, Thokk-jätitärtä lukuun ottamatta, joka oli todellisuudessa valepukuinen Loki. Lokin toimien takia Balder joutuu pysymään Helheimissä Ragnarökiin asti. == Helin viimeinen taistelu == Hel suorittaa viimeisen taistelunsa ’Jumalien Hämärässä’, kun hän tuo kuolleet ylös Helheimistä liittyäkseen isänsä ja toisten jättiläisten kanssa ragnarökin viimeiseen taisteluun. Toisin kuin Helin veljien Fenris- suden ja Jörmungandr-käärmeen tapauksessa, ei tiedetä, kuinka Hel kohtaa tuhonsa Vigrid-kentällä. == Katso myös == * Tuonela == Lähteet == Luokka:Skandinaavien jumalattaret Luokka:Manalan jumalat Luokka:Kuoleman jumalat
Merovech

Merovech (myös Meroveus tai Merovius, Merovich, Merwich, Merowig, Mérovée ja Merowec 411–458) oli saalilaisten frankkien päällikkö tai kuningas vuosina 448–458. Hänestä lähtenyttä ensimmäistä frankkien kuningassukua on myöhemmin kutsuttu merovingeiksi. Heidän hallitusaikaansa puolestaan kutsutaan merovingiajaksi. Merovech oli Kilderik I:n isä ja Klodvig I:n isoisä. Merovechin elämästä ei ole varmoja tietoja. Erään varhaisen myytin mukaan hän olisi ollut merenjumalan poika. Gregorius Toursilainen mainitsee hänet Historia Francorum -teoksessaan, ja myöhempien lähteiden mukaan Merovech olisi taistellut Attilaa vastaan Katalaunien kenttien taistelussa vuonna 451. Merovech on merovingien dynastian kolmas jäsen, tosin hivenen vähemmän tarunomainen kuin hänen kaksi edeltäjäänsä, hänen isänsä Clodio (395–448) ja isoisänsä Faramund. Tiedot Merovechin syntymästä ovat hyvin ristiriitaisia. Jonkinlaiseen faktaan perustuen häntä pidetään Clodion poikana ja toisen teorian mukaan hän kuului ainakin samaan sukuun. Fredegarin Frankkien historia kertoo väitetyn, että hänen äitinsä oli meressä uimassa kun Neptunuksen merihirviö hyökkäsi hänen äitinsä kimppuun ja että Merovech olisi näin saanut alkunsa. Olipa hän sitten Clodion poika tai merihirviön (Quinotaurus, joka oli puoliksi vuohi ja puoliksi kala) jälkeläinen, hänen johdostaan Fredegarin mukaan frankkien kuninkaita kutsuttiin merisyntyisiksi. Totta kuitenkin on, että Merovech-niminen päällikkö ja kuningas hallitsi saalilaisia frankkeja. Suuri osa historioitsijoista on yksimielisiä siitä, että Merovech johti frankkien armeijaa, liittolaisinaan galloromaanit ja muut germaanit, verisessä Katalaunien kenttien taistelussa vuonna 451, lähellä nykyisiä Châlon-en- Champagnen ja Troyesin kaupunkeja. Taistelussa roomalaisen Aëtiuksen johtamat joukot voittivat Attilan, joka joutui vetäytymään kohden itäisempää Eurooppaa. Eräiden tietojen ja näkemysten mukaan Aëtiuksen liittolainen olisi kuitenkin ollut visigoottien Teoderik I. Tämä taistelu sinetöi lopullisesti frankkien heimon asettumisen Gallian pohjoisosaan, johon romahtamassa ollut Länsi-Rooman keisarikunta heidät suuremmitta vastustuksitta asukkaiksi hyväksyi. Merovech, joka näin oli antanut heimolleen uuden asuma-alueen ja josta oli tietämättään tullut uuden dynastian perustaja, kuoli kymmenen vuoden hallitsemisen jälkeen vuonna 457. Merovechin poika Kilderik I seurasi isäänsä valtaistuimelle. == Katso myös == *Luettelo frankkien kuninkaista == Lähteet == Merovech Luokka:Frankkien kuninkaat Merovech Merovech
Ravitsemusterapeutti

Ravitsemusterapeutti on ihmisen ravitsemuksen parissa työskentelevä henkilö, joka antaa ravitsemusneuvontaa ja suunnittelee asiakkailleen tai potilailleen yksilöllisiä ruokavalioita. Suomessa Valvira myöntää ravitsemusterapeutille oikeuden toimia laillistettuna ammattihenkilönä. Laillistetun ravitsemusterapeutin pätevyyden saa opiskeltuaan Itä-Suomen yliopiston terveystieteiden tiedekunnan kliinisen ravitsemustieteen pääaineessa. Kliinisen ravitsemustieteen yksikkö on perustettu 1984. Sen alaisuudessa toimii Elintarvikkeiden terveysvaikutusten tutkimuskeskus. Ravitsemustieteen yksikkö oli ennen vuotta 2006 oma yksikkönsä. Nykyisin se on osa Kansanterveystieteen ja kliinisen ravitsemustieteen yksikköä. Yksikkö toimii lääketieteen laitoksen alaisuudessa. Ravitsemustiedettä voi opiskella myös Helsingin yliopistossa, mutta ravitsemusterapeutin pätevyys edellyttää maisterin tutkinnon suorittamista Itä-Suomen yliopistossa. Ravitsemustieteen pääaineopinnot aloittaa Kuopiossa vuosittain 30 opiskelijaa. Ennen vuotta 2005 aloittaneet opiskelevat 160 opintoviikon terveystieteiden maisterin tutkinnon. Vuonna 2005 ja sen jälkeen aloittaneet opiskelevat ensin 180 opintopisteen terveystieteiden kandidaatin tutkinnon ja sitten 120 opintopisteen terveystieteiden maisterin tutkinnon. Maisterivaiheeseen voi päästä myös muun alan kandidaatti suoritettuaan vaadittavat täydentävät opinnot ja läpäistyään pääsykokeen. Ravitsemusterapeuttien yhdistys on jäsentensä yhdysside, joka tuottaa alan materiaalia yrityksensä Dieettimedia Oy:n kautta. Yhdistyksen sivuilta löytyy asiantuntijarekisterihakukone, joka auttaa löytämään ravitsemusasiantuntijan esimerkiksi luennoitsijoiksi tai freelanceriksi moniin työtehtäviin. Nimitys "ravintoterapeutti" ei ole suojattu, eikä siten kerro mitään käyttäjänsä pätevyydestä. == Tunnettuja ravitsemusterapeutteja == * Hanna Partanen ==Lähteet== == Aiheesta muualla == * Ravitsemusterapeuttien yhdistys ry:n verkkosivut * Itä-Suomen yliopiston kansanterveystieteen ja kliinisen ravitsemustieteen yksikön verkkosivut Luokka:Terveydenhuollon ammatit Luokka:Ravinto-oppi Luokka:Seulonnan keskeiset artikkelit
Tšerkessk

Tšerkessk () on Karatšai-Tšerkessian tasavallan pääkaupunki Venäjän eteläosassa Kubanin varrella Kaukasiassa. Kaupungin läheisyydessä on glaubersuolaesiintymiä. Kaupungista on rautatieyhteys Stavropolin aluepiirin Nevinnomysskiin pohjoisessa. == Asukasluvun kehitys == Vuosi Asukasluku 1926 19 348 1962 47 000 2002 116 400 2010 129 069 == Historia == Kaupunki perustettiin vuonna 1804 ja sen nimi oli aluksi Batalpašinskaja. Vuonna 1931 kaupungin nimeksi tuli Batalpašinsk, vuonna 1934 Sulimov, vuonna 1937 Ježovo- Tšerkessk ja vuonna 1939 Tšerkessk. ==Lähteet== ==Aiheesta muualla== Luokka:Karatšai-Tšerkessian kaupungit
Jaakko I

Jaakko I voi tarkoittaa ainakin neljää eri hallitsijaa: * Jaakko I (1566–1625), Englannin kuningas * Jaakko I (1394–1437), Skotlannin kuningas * Jaakko I (1208−1276), Aragonian kuningas * Jaakko I (1689–1751), Monacon ruhtinas
Jaakko II

Jaakko II on ollut usean hallitsijan nimi: * Jaakko II (1267–1327), Aragonian kuningas * Jaakko II (1430–1460), Skotlannin kuningas * Jaakko II (1633–1701), Englannin kuningas.
Bullet time

Bullet time () on elokuvissa ja videopeleissä hyödynnetty erikoistehoste. Bullet time tarkoittaa elokuvissa ajan hidastamista niin, että kamera kuitenkin liikkuu normaalilla nopeudella. Kamera voi täten seurata esimerkiksi luotien lentämistä. Elokuva, joka teki tämän tehosteen tunnetuksi ja antoi sille tämän nimen, oli Matrix (1999). Efektiä oli tosin käytetty eri muodoissaan jo aikaisemmin. Matrix-elokuvaa varten kehitettiin uusi kuvaustekniikka, joka pohjaa tietokoneella laskettuihin kameran liikeratoihin, ja kuvan ottamiseen kontrolloidusti useiden still-kameroiden avulla. Videopeleissä bullet time -tehostetta käytetään muun muassa Max Payne -pelissä. Tehosteen aikana pelaaja pystyy ampumaan tarkemmin ja nopeammin kuin tavallisesti, tai heittäytymään eri suuntiin ja ampumaan samanaikaisesti. Samanlaista tehostetta on käytetty myös eri nimellä muissa peleissä, esimerkiksi Enter the Matrix -pelissä nimellä "Focus" ja F.E.A.R.-pelissä nimellä "SlowMo". Myös The Legend of The Zelda -pelisarjassa Bullet Time -hidastusta käytetään pelissä Breath of The Wild, Villin Henkäys, jossa käytetään jousiammunnassa ilmassa hidastamaan ajankulua ja liikkumaan nopeasti kilpihypyn avulla vihollisen päältä. Luokka:Tietokonegrafiikka Luokka:Matrix
Naltšik

Naltšik () on Kabardi-Balkarian tasavallan pääkaupunki Pohjois-Kaukasiassa Venäjällä. Kaupunki on saanut nimensä kaupungin läpi virtaavasta Naltšik- joesta. Sana tarkoittaa kabardin ja balkaarin kielissä ”pientä hevosenkenkää”. Kaupungin pinta-ala on 133 km². Kaupungin asukasluku oli vuoden 2010 väestönlaskennassa 240 203 ja kaupunkipiirikunnan 266 033, jossa luvussa myös varsinaista kaupunkia ympäröivien kylien asukkaat ovat mukana. == Historia == Eri lähteet ovat hieman eri mieltä kaupungin perustamisajankohdasta. Vuonna 1743 myöhemmän kaupungin paikalla oli jo toimintaa. Vuodesta 1808 lähtien se oli paikallisen hallinnon ja poliittisen toiminnan keskus ja prinssin asuinpaikka. Venäläinen historiankirjoitus katsoo perustamisajankohdaksi usein vuoden 1817, jolloin paikkakunnalle rakennettiin venäläislinnoitus. Vuonna 1921 siitä tuli kaupunki, ja samalla Kabardian autonomisen alueen pääkaupunki. Vuonna 1922 siitä tuli Kabardi-Balkarian autonomisen alueen ja 1936 Kabardi- Balkarian autonomisen sosialistisen neuvostotasavallan pääkaupunki. Toisessa maailmansodassa kaupunki oli Saksan hallussa 28. lokakuuta 1942 – 3. tammikuuta 1943. Kaupunki kärsi sodassa suuria vaurioita. 13\. lokakuuta 2005 kaupunkiin tunkeutui 150–200 aseistetun miehen joukko, joka hyökkäsi poliisiasemille, turvallisuuspalvelun toimistoon ja muihin hallintorakennuksiin sekä pyrki valtaamaan kaupungin lentokentän. Kymmeniä ihmisiä sai surmansa taisteluissa. Venäjän presidentti Vladimir Putin määräsi kaupungin saarrettavaksi, jotta hyökkääjät eivät pääsisi pakoon. Tšetšeenikapinallisten Kavkaz-Center-internet-sivustolla hyökkäyksen tekijäksi nimettiin kapinallisten "Kaukasian rintama" ja paikallinen islamistinen ryhmittymä Jarmukin. == Asukasluvun kehitys == Vuosi Asukasluku 1931 20 939 1962 102 000 2002 274 974 2010 240 203 == Talous == Naltšik on Kabardi- Balkarian merkittävin teollisuuskeskus. Siellä on metalli-, valaistus-, rakennusaine-, elintarvike-, puunjalostus-, tekstiili- ja koneenrakennusteollisuutta. Se on myös huomattava kylpylä- ja parantolakaupunki. Kaupungin rautatieasemalle johtaa 41 kilometrin pistorata Kotljaverskajan (Maiski) asemalta ja siellä on lentoasema. == Koulutus == Naltšikissa toimii Kabardi-Balkarian valtionyliopisto (perustettu 1957), Kabardi-Balkarian talousinstituutti, Pohjois-Kaukasuksen taideinstituutti ja Kabardi-Balkarian valtion maatalousakatemia. == Urheilu == Kaupungin jalkapallojoukkue Spartak on pelannut Venäjän pääsarjassa vuodesta 2006 lähtien. ==Lähteet== == Aiheesta muualla == * Naltšik2000: Tietoa ja kuvia Naltšikista. narod.ru * Kabardi-Balkarian valtionyliopiston sivusto * Tietoa Naltšikin lentoasemasta. * Vuoden 1998 onnettomuus Naltšikin stadionilla. CNN News Luokka:Kabardi-Balkarian kaupungit